कलकत्ता

**कलकत्ता** (ऑफिशियल नाँव **कोलकाता**) भारत देस के पच्छिम बंगाल राज्य क राजधानी हऽ। हुगली नदी के पूरबी तीरे पर बसल ई शहर आर्थिक, ब्यापारिक आ सांस्कृतिक हिसाब से बहुत महत्व वाला शहर ह आ पूरबी भारत के सभसे बड़ शहर भी हवे; कलकत्ता बंदरगाह भारत के सभसे पुरान अभिन ले चालू बंदरगाह हवे आ अपना तरह के अकेल बंदरगाह हऽ जे नदी के सहारे बाटे। शहर के "सांस्कृतिक राजधानी" मानल जाला आ अंग्रेजी में एकर "*सिटी ऑफ ज्वाय*" (आनंद के नगर) के रूप में परसिद्धी बा। साल 2011 के जनगणना के आँकड़ा अनुसार, कोलकाता शहर के कुल जनसंख्या 4.5 मिलियन (45 लाख) रहल, जबकि एकरा उपशहरी इलाका सभ के सामिल कइ के कुल जनसंख्या 14.1 मिलियन (141 लाख) रहल, एह हिसाब से ई भारत के तिसरा सभसे ढेर जनसंख्या वाला शहर बा। हाल के अनुमान सभ के मोताबिक कोलकाता मेट्रो एरिया के अर्थब्यवस्था के आकार $60 से $150 बिलियन (परचेजिंग पावर पैरिटी खाती जीडीपी के एडजस्ट कइ के) बाटे जेकरा चलते ई शहर मुंबई आ दिल्ली के बाद भारत के तिसरहा सभसे बड़ आर्थिक केंद्र भी बा।

सत्रहवीं सदी ईसवी की अंत में **कलकत्ता** नाँव से अस्थापित ई शहर अंग्रेजन की समय में (सन 1911 ई. से पहिले ले) पूरा भारत क राजधानी रहे। एही से एकर इतिहास आ संस्कृति की हिसाब से बहुत महत्व बा। कलकत्ता बंदरगाह भारत क सबसे पुरान बंदरगाह हवे। आर्थिक आ ब्यापारिक दृष्टि से सबसे बड़ शहर रहला से इहाँ रोजी-रोजगार खातिर पुरा भारत से लोग आवे आ उत्तर प्रदेश आ बिहार की भोजपुरिहा इलाका क लोग ए में प्रमुख रहे। लोकगीत आ किस्सा-कहानी की जरिये कलकत्ता से भोजपुरिया संस्कृति क जुड़ाव आजु ले महसूस कइल जा सकेला।

## नाँव
वर्तमान समय में एकर ऑफिशियल नाँव कोलकाता  बाटे जबकि पहिले ई 2001 ले कलकत्ता रहल। एकर कोलकाता नाँव बंगाली कलिकाता  से बनल हवे जे ओह तीन गो दीप सभ में से एक के नाँव रहे जे पर ई सुरुआती रूप से आबाद भइल; अउरी दू गो दीप सूतानाती आ गोबिंदपुर रहलें।

कोलकाता शब्द के उत्पत्ती के बारे में कई गो मत बाड़ें:

* एक मत के हिसाब से ई कालीक्षेत्र () से बनल हवे जेकर मतलब होला देवी काली के इलाका भा अस्थान आ एरिया
* दुसरे मत अनुसार ई कालीघाट से बनल हवे
* एगो अउरी मत अनुसार ई बंगाली शब्द किलकिला () से बनल हवे जेकर मतलब सपाट एरिया होखे ला
* दुसरे थियरी के मोताबिक ई बंगाली के खाल  आ काटा  से बनल हवे, पहिला के अरथ नहर हवे आ दुसरा शब्द के मतलब खोनल हवे

बंगाली में ई हमेशा से कोलकाता उचारण होखत रहल बा जबकि 2001 से पहिले अंग्रेजी में एकरा के () लिखल जाय आ कैलकटा बोलावल जाय जबकि हिंदी आ भोजपुरी में एकरा के कलकत्ता लिखल बोलल जाय। 2001 में एकर नाँव बदल के वर्तमान नाँव कोलकाता () क दिहल गइल।

## इतिहास
### ब्रिटिश उपनिवेश के समय में
कोलकाता से 35 किमी (22 मील) उत्तर में चंद्रकेतुगढ़ के खोज आ पुरातात्विक अध्ययन से एह बात के सबूत मिले ला कि जवना इलाका में ई शहर खड़ा बा, दू सहस्राब्दी से ढेर समय से आबाद रहल बा। कोलकाता के रिकार्ड इतिहास के शुरुआत 1690 में इंग्लिश ईस्ट इंडिया कंपनी के आगमन से भइल जवन बंगाल में आपन व्यापार व्यवसाय के मजबूत करत रहे| कंपनी खातिर काम करे वाला प्रशासक जॉब चारनोक के पहिले एह शहर के संस्थापक के श्रेय दिहल गइल जाय हालाँकि, एगो पब्लिक याचिका के जवाब में कलकत्ता हाईकोर्ट 2003 में फैसला दिहलस कि शहर के केहू संस्थापक नइखे। वर्तमान शहर के फइलाव वाला इलाका में तीन गो गाँव शामिल रहलें: कालिकाता, गोबिंदापुर आ सूतानूती। कालिकाता मछरी मारे वाला गाँव रहे; सुतानुति नदी के किनारे बुनकर लोग के गाँव रहे। ई लोग मुगल सम्राट के एगो जागीर के हिस्सा रहल; जागीरदारी (कवनो राजा द्वारा अपना रईस लोग के दिहल जाए वाला जमीन) गाँव सभ के कर के अधिकार जमीन मालिक लोग के साबरना राय चौधरी परिवार, या जमीनदार लोग के लगे रहल। ई अधिकार 1698 में ईस्ट इंडिया कंपनी के सौंप दिहल गइल।

1712 में अंगरेज लोग अपना व्यापारिक कारखाना के सुरक्षा खातिर हुगली नदी के पूरबी किनारे पर स्थित फोर्ट विलियम किला के निर्माण पूरा कइल। फ्रांसीसी सेना के साथे बार-बार झड़प के सामना करत अंग्रेज लोग 1756 में आपन किलाबंदी के अपग्रेड करे लागल। बंगाल के नवाब सिराजुद्दौला कंपनी के ओर से सैन्यीकरण अउरी कर चोरी के निंदा कइलें| उनकर चेतावनी के अनदेखी हो गइल, आ नवाब हमला कर दिहलस; ऊ फोर्ट विलियम पर कब्जा कइलें जेकरा चलते कलकत्ता के ब्लैक होल घटना में कई गो ईस्ट इंडिया कंपनी के अधिकारी लोग के हत्या हो गइल। रॉबर्ट क्लाइव के नेतृत्व में कंपनी के सैनिक (सिपाही) आ ब्रिटिश सैनिक लोग के एगो सेना अगिला साल एह शहर पर फिर से कब्जा क लिहलस। बक्सर के लड़ाई के बाद 1765 के इलाहाबाद के संधि के अनुसार ईस्ट इंडिया कंपनी के बंगाल, बिहार आ उड़ीसा प्रांत में मुगल सम्राट के शाही कर वसूली करे वाला नियुक्त कइल गइल जबकि मुगल द्वारा नियुक्त नवाब लोग एह प्रांत पर शासन जारी रखलें। प्रेसिडेंसी शहर घोषित कलकत्ता 1773 ले ईस्ट इंडिया कंपनी के मुख्यालय बन गइल।

1793 में नवाब लोग के शासक सत्ता खतम हो गइल आ ईस्ट इंडिया कंपनी एह शहर आ प्रांत पर पूरा नियंत्रण क लिहलस। 19वीं सदी के सुरुआत में शहर के चारो ओर के दलदल सभ के पानी के निकासी कइल गइल; सरकारी इलाका हुगली नदी के किनारे फइल गइल रहे। रिचर्ड वेल्सली, 1797 से 1805 के बीच फोर्ट विलियम के प्रेसिडेंसी के गवर्नर जनरल रहलें, शहर के बिकास आ एकरे सार्वजनिक वास्तुकला खातिर बहुत हद तक जिम्मेदार रहलें। पूरा 18वीं आ 19वीं सदी के अंत में ई शहर ईस्ट इंडिया कंपनी के अफीम के ब्यापार के केंद्र रहल। 1837 में भइल जनगणना में एह शहर के जनसंख्या 2,29,700 रहल जेह में से ब्रिटिश निवासी लोग के संख्या खाली 3,138 रहल। एही संदर्भ के कहनाम बा कि उपनगर अउरी पड़ोसी गांव में अउरियो 1,77,000 लोग रहत रहे, जवना के चलते ग्रेटर कलकत्ता के पूरा आबादी 4,06,700 हो गइल रहे।

1864 में कोलकाता में शहर में एगो आँधी-तूफान वाला चक्रवात आइल रहे आ करीब 60 हजार लोग के मौत हो गइल रहे।

1850 के दशक ले कलकत्ता में दू गो इलाका रहलें: व्हाइट टाउन, जे मुख्य रूप से ब्रिटिश रहलें आ चौरिंगही आ डलहौजी स्क्वायर पर केंद्रित रहल; आ ब्लैक टाउन, मुख्य रूप से भारतीय आ उत्तरी कलकत्ता पर केंद्रित बा। शहर में 1850 के दशक के सुरुआत से शुरू हो के तेजी से औद्योगिक बिकास भइल, खासतौर पर कपड़ा आ जूट उद्योग सभ में; एह से ब्रिटिश कंपनी सभ के बुनियादी ढांचा परियोजना सभ में भारी निवेश करे खातिर प्रोत्साहित कइल गइल जेह में टेलीग्राफ कनेक्शन आ हावड़ा रेलवे स्टेशन सामिल रहल। ब्रिटिश आ भारतीय संस्कृति के एकीकरण के परिणामस्वरूप शहरी भारतीय लोग के एगो नया बाबू वर्ग के उदय भइल, जिनहन के सदस्य अक्सर नौकरशाह, प्रोफेशनल, अखबार पाठक, आ एंग्लोफाइल रहलें; आमतौर पर ई लोग उच्च जाति के हिंदू समुदाय के रहल। 19वीं सदी में बंगाल के पुनर्जागरण के चलते शहर के निवासी लोग में सामाजिक सांस्कृतिक परिष्कार बढ़ल। 1883 में कलकत्ता इंडियन नेशनल एसोसिएशन के पहिला राष्ट्रीय सम्मेलन के मेजबानी कइलस, ई भारत में पहिला घोषित राष्ट्रवादी संगठन रहल।

1905 में धार्मिक तर्ज पर बंगाल के बंटवारा के चलते जन विरोध प्रदर्शन भइल आ कलकत्ता अंगरेजन लोग खातिर कम मेहमाननवाज जगह बन गइल। भारत के राजधानी 1911 में नई दिल्ली ले जाइल गइल। कलकत्ता भारतीय स्वतंत्रता आंदोलन से जुड़ल क्रांतिकारी संगठनन के केंद्र बनल रहल। ई शहर आ एकरे बंदरगाह पर जापानी लोग द्वारा 1942 से 1944 के बीच, दुसरा बिस्व जुद्ध के दौरान कई बेर बमबारी कइल गइल। युद्ध के साथे-साथ 1943 के बंगाल के अकाल के दौरान सैन्य, प्रशासनिक आ प्राकृतिक कारक सभ के संयोजन के कारण लाखन लोग भूख से मर गइल। मुस्लिम राज्य के निर्माण के मांग के चलते 1946 में सांप्रदायिक हिंसा के एगो एपिसोड पैदा भइल जेह में 4,000 से ढेर लोग के मौत हो गइल। भारत के बंटवारा के चलते अउरी झड़प भइल आ जनसांख्यिकीय बदलाव भइल - कई गो मुसलमान लोग पूर्वी पाकिस्तान (वर्तमान बांग्लादेश) खातिर रवाना हो गइल, जबकि लाखन हिन्दू लोग एह शहर में भाग के आइल आ शरण लिहल।

### समकालीन समय में
1960 आ 1970 के दशक के दौरान, भारी बिजली के कमी, हड़ताल आ नक्सली के नाँव से जानल जाए वाला समूह सभ द्वारा हिंसक मार्क्सवादी–माओवादी आंदोलन से शहर के बहुत सारा बुनियादी ढांचा के नुकसान भइल जेकरा चलते आर्थिक ठहराव पैदा हो गइल। 1971 के बांग्लादेश मुक्ति युद्ध के चलते हजारन शरणार्थी लोग के भारी आवागमन भइल, इनहन में से कई लोग बिना पइसा के आवागमन के कारण कोलकाता के बुनियादी ढांचा पर तनाव पैदा भइल। 1980 के दशक के मध्य के दौरान बंबई भारत के सबसे अधिक जनसंख्या वाला शहर के रूप में कोलकाता के पीछे छोड़ दिहलस। 1985 में प्रधानमंत्री राजीव गांधी कोलकाता के सामाजिक-राजनीतिक परेशानी सभ के आलोक में "मरत शहर" के नाँव दिहलें। 1977–2011 के समय में पश्चिम बंगाल में कोलकाता से लेफ्ट मोर्चा के शासन रहे जवना में भारत कम्युनिस्ट पार्टी (CPM) के बोलबाला रहे। ई दुनिया के सभसे लंबा समय ले लोकतांत्रिक तरीका से चुनल गइल साम्यवादी सरकार रहल, एह दौरान कोलकाता भारतीय साम्यवाद खातिर एगो प्रमुख आधार रहल। 2011 के पश्चिम बंगाल विधानसभा चुनाव में वाम मोर्चा तृणमूल कांग्रेस से हरा दिहलस। शहर के आर्थिक सुधार के गति 1990 के दशक के बाद मिलल, जब भारत बाजार समर्थक सुधार के संस्थापित करे लागल। 2000 से सूचना प्रौद्योगिकी (आईटी) सेवा क्षेत्र कोलकाता के ठहरल अर्थव्यवस्था के फेर से जिंदा कइले बा। शहर के निर्माण आधार में भी काफी बढ़ती हो रहल बा।

## भूगोल

हुगली नदी के पूरबी किनारे के साथ मोटा-मोटी उत्तर–दक्खिन ओर फइलल कोलकाता पूरबी भारत के निचला गंगा डेल्टा के भीतर बांग्लादेश के साथ अंतर्राष्ट्रीय सीमा से लगभग 75 किमी (47 मील) पच्छिम में बिस्तार लिहले बा। शहर के समुंद्र तल से ऊँचाई  बाटे। शहर के बहुत सारा हिस्सा मूल रूप से एगो आर्द्रभूमि रहल जेकरा के दशकन ले रिक्लेम कइल गइल ताकि बढ़त आबादी के समायोजित कइल जा सके। बाकी अविकसित इलाका सभ के, जिनहन के पूर्वी कोलकाता आर्द्रभूमि के नाँव से जानल जाला, रामसर कन्वेंशन (1975) द्वारा "अंतर्राष्ट्रीय महत्व के आर्द्रभूमि" के रूप में दर्जा दिहल गइल बाटे। जइसे कि भारत-गंगा मैदान के अधिकतर हिस्सा में होला, माटी आ पानी मुख्य रूप से जलोढ़ के उत्पत्ती वाला हवे। कोलकाता "बंगाल बेसिन" के ऊपर स्थित बाटे, ई एगो पेरिक्राटोनिक टर्शियरी बेसिन हवे। बंगाल बेसिन में तीन गो संरचनात्मक इकाई सभ के सामिल कइल जाला: पच्छिम में शेल्फ भा प्लेटफार्म; केंद्रीय हिन्ज या शेल्फ/ढलान के टूटल; आ पूरब आ दक्खिन-पूरुब में गहिरा बेसिनल हिस्सा। कोलकाता हिन्ज क्षेत्र के पच्छिमी हिस्सा के ऊपर स्थित बा जे लगभग 25 किमी (16 मील) चौड़ा बा आ सतह से नीचे लगभग 45,000 मीटर (148,000 फीट) गहिराई में बा। शेल्फ आ टिका जोन में कई गो फाल्ट बा, जवना में से कुछ सक्रिय बा। कोलकाता के नीचे तलछट के कुल मोटाई क्रिस्टलीय बेसमेंट से लगभग 7,500 मीटर (24,600 फीट) ऊपर बा; इनहन में से ऊपरी 350–450 मीटर (1,150–1,480 फीट) क्वारटर्नरी बाटे, एकरे बाद 4,500–5,500 मीटर (14,760–18,040 फीट) के टर्शियरी तलछट, 500–700 मीटर (1,640–2,300 फीट) के क्रेटेशियस ट्रैप के ट्रैप वॉश आ 600 बाटे –800 मीटर (1,970–2,620 फीट) पर्मियन-कार्बोनिफेरस गोंडवाना चट्टान सभ। क्वारटर्नरी तलछट सभ में माटी, गाद आ कई ग्रेड के बालू आ गिट्टी बाटे। ई तलछट दू गो माटी के बिस्तर सभ के बीच में सैंडविच कइल जालें: निचला बेड 250–650 मीटर (820–2,130 फीट) के गहिराई पर; जबकि ऊपरी के 10–40 मीटर (30–130 फीट) मोटाई के वाला बा। ब्यूरो ऑफ इंडियन स्टैंडर्ड्स के अनुसार, भूकंप के संवेदनशीलता बढ़त के क्रम में I से V ले के पैमाना पर ई शहर भूकंपीय क्षेत्र III के भीतर पड़े ला।

### शहरी ढाँचा

कोलकाता महानगरीय इलाका  में फइलल बाटे आ एह में 4 गो नगर निगम (कोलकाता नगर निगम सहित), 37 गो स्थानीय नगरपालिका आ 24 गो पंचायत समिति सभ सामिल बाड़ी, 2011 के अनुसार। शहरी एग्लोमेरेशन में 72 गो शहर आ 527 गो कस्बा आ गाँव सामिल रहलें, 2006 ले। कोलकाता महानगरीय इलाका में उपनगरीय इलाका सभ में निम्नलिखित जिला सभ के कुछ हिस्सा सामिल बाड़ें: उत्तर 24 परगना, दक्खिन 24 परगना, हावड़ा, हुगली आ नादिया। कोलकाता, जे कोलकाता नगर निगम (KMC) के अधिकार क्षेत्र में बा, के  के क्षेत्रफल बा। शहर के पूरब-पच्छिम आयाम तुलनात्मक रूप से पातर बिस्तार वाला बाटे, पच्छिम में हुगली नदी से ले के पूरब में मोटा-मोटी पूरबी मेट्रोपोलिटन बाईपास ले बिस्तार लिहले बाटे- ई  के बिस्तार वाला बाटे। उत्तर–दक्षिण के दूरी ढेर होला, आ एकर धुरी के इस्तेमाल शहर के उत्तर, मध्य, दक्खिन आ पूरबी कोलकाता में बिभाजन करे खातिर कइल जाला। उत्तर कोलकाता शहर के सभसे पुरान हिस्सा हवे। 19वीं सदी के वास्तुकला आ संकरी गली सभ के बिसेसता वाला एह में जोरासनको, राजाबाजार, मणिकतला, उल्टाडंगा, श्यामबाजार, शोभाबाजार, बगबाजार, कोसिपुर, सिंथी वगैरह इलाका सभ के सामिल कइल जाला।उत्तर के उपनगरीय इलाका सभ जइसे कि दम दम, बारानगर, बेलघरिया, सोडेपुर, खरदहा, न्यू बैरकपुर, मध्यग्राम, बैरकपुर, बरासत वगैरह भी कोलकाता शहर के भीतर बाड़ें (महानगरीय संरचना के रूप में)। मध्य कोलकाता में केंद्रीय बिजनेस डिस्ट्रिक्ट के मेजबानी बा। एहमें बी.बी.डी. बाग, जेकरा के पहिले डलहौजी स्क्वायर के नाँव से जानल जाला आ एकरे पूरब ओर एस्प्लानेड; स्ट्रैंड रोड एकरे पच्छिम ओर बा। पश्चिम बंगाल सचिवालय, जनरल डाकघर, भारतीय रिजर्व बैंक, कलकत्ता हाईकोर्ट, लालबजार पुलिस मुख्यालय आ अउरी कई गो सरकारी आ निजी कार्यालय सभ ओहिजा बाड़ें। एगो अउरी बिजनेस हब पार्क स्ट्रीट के दक्खिन ओर के इलाका बाटे जेह में चौरिंघी रोड, कामैक स्ट्रीट, वुड स्ट्रीट, लौडन स्ट्रीट, शेक्सपियर सरनी आ एजेसी बोस रोड नियर गली सभ के सामिल कइल जाला। 1947 में भारत के आजादी मिलला के बाद दक्खिन कोलकाता के बिकास भइल; एह में अपस्केल मोहल्ला जइसे कि भवानीपुर, अलीपुर, बल्लीगुंगे, कसबा, ढकुरिया, संतोषपुर, गरिया, गोल्फ ग्रीन, टोलीगुंगे, न्यू अलीपुर, बेहाला, बरिशा आदि शामिल बा दक्षिण के उपनगरीय इलाका जइसे कि महेष्टला, बजट बजट, राजपुर सोनारपुर, बारूईपुर आदि बा कोलकाता शहर के भीतर भी (महानगरीय संरचना के रूप में)। मैदान शहर के बीचोबीच एगो बड़हन खुला मैदान हवे जेकरा के "कोलकाता के फेफड़ा"  कहल गइल बा आ एह में खेल के आयोजन आ जनसभा सभ के आयोजन कइल जा सके ला। मैदान के दक्खिनी छोर पर विक्टोरिया मेमोरियल आ कोलकाता रेस कोर्स बा। बाकी पार्क सभ में बिधाननगर के सेंट्रल पार्क आ हुगली नदी के किनारे स्ट्रैंड रोड पर मिलेनियम पार्क बाड़ें।

ग्रेटर कोलकाता इलाका में दू गो योजनाबद्ध टाउनशिप सभ में बिधाननगर, जेकरा के साल्ट लेक सिटी भी कहल जाला आ ई शहर के उत्तर-पूरुब में स्थित बा; आ राजरहट, जेकरा के न्यू टाउन भी कहल जाला आ बिधाननगर के पूरब में स्थित बा, बाड़ें। 2000 के दशक में बिधाननगर के सेक्टर V के बिकास सूचना प्रौद्योगिकी आ दूरसंचार कंपनी सभ खातिर बिजनेस हब के रूप में भइल। बिधाननगर आ न्यू टाउन दुनों कोलकाता नगर निगम के सीमा से बाहर, अपना-अपना नगरपालिका में स्थित बा।

## आर्थिक महत्व

## लोग आ संस्कृति

## नोट


## संदर्भ


श्रेणी:भारत के शहर आ कस्बा
श्रेणी:दसलाखी शहर
श्रेणी:पच्छिम बंगाल
श्रेणी:पच्छिम बंगाल के शहर आ कस्बा